# Il-Ġurnal Uffiċjali C 300/2011

| | ISSN 1977-0987
  doi:10.3000/19770987.C_2011.300.mlt |
| --- | --- |
| Il-Ġurnal Uffiċjali
  tal-Unjoni Ewropea | C 300 |
| | |
| Edizzjoni bil-Malti | Informazzjoni u Avviżi | Volum 5411 ta' Ottubru 2011 |

ISSN 1977-0987

doi:10.3000/19770987.C_2011.300.mlt

Il-Ġurnal Uffiċjali

tal-Unjoni Ewropea

C 300

Edizzjoni bil-Malti

Informazzjoni u Avviżi

Volum 5411 ta' Ottubru 2011

---

| Avviż Nru | Werrej | Paġna |
| --- | --- | --- |
| | IV   Informazzjoni |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kunsill |
| 2011/C 300/01 | Konklużjonijiet tal-Kunsill dwar l-appoġġ għall-implimentazzjoni tal-Istrateġija Ewropea dwar id-Diżabbiltà 2010-2020 | 1 |

Avviż Nru

Werrej

Paġna

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kunsill

2011/C 300/01

Konklużjonijiet tal-Kunsill dwar l-appoġġ għall-implimentazzjoni tal-Istrateġija Ewropea dwar id-Diżabbiltà 2010-2020

1

| MT | |
| --- | --- |

MT

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kunsill

| 11.10.2011 | MT | Il-Ġurnal Uffiċjali tal-Unjoni Ewropea | C 300/1 |
| --- | --- | --- | --- |

11.10.2011

MT

Il-Ġurnal Uffiċjali tal-Unjoni Ewropea

C 300/1

---

Konklużjonijiet tal-Kunsill dwar l-appoġġ għall-implimentazzjoni tal-Istrateġija Ewropea dwar id-Diżabbiltà 2010-2020

2011/C 300/01

IL-KUNSILL TAL-UNJONI EWROPEA U R-RAPPREŻENTANTI TAL-GVERNIJIET TAL-ISTATI MEMBRI, IMLAQQGĦIN FIL-KUNSILL,

WARA LI KKUNSIDRAW:

| 1. | l-Artikolu 2 tat-Trattat dwar l-Unjoni Ewropea li jistabbilixxi li l-Unjoni hija bbażata, fost l-oħrajn, fuq il-valuri tar-rispett għad-dinjità tal-bniedem, il-libertà u r-rispett għad-drittijiet tal-bniedem, inklużi d-drittijiet ta’ persuni li jagħmlu parti minn minoranzi, u li dawn il-valuri huma komuni għall-Istati Membri f'soċjetà fejn jipprevalu l-pluraliżmu, in-nondiskriminazzjoni, it-tolleranza, il-ġustizzja, is-solidarjetà u l-ugwaljanza bejn in-nisa u l-irġiel; kif ukoll l-Artikolu 3 tiegħu, skont liema l-Unjoni għandha tiġġieled kontra l-esklużjoni soċjali u d-diskriminazzjoni, u għandha tippromwovi, fost l-oħrajn, il-ġustizzja u l-protezzjoni soċjali; |
| --- | --- |

1.

l-Artikolu 2 tat-Trattat dwar l-Unjoni Ewropea li jistabbilixxi li l-Unjoni hija bbażata, fost l-oħrajn, fuq il-valuri tar-rispett għad-dinjità tal-bniedem, il-libertà u r-rispett għad-drittijiet tal-bniedem, inklużi d-drittijiet ta’ persuni li jagħmlu parti minn minoranzi, u li dawn il-valuri huma komuni għall-Istati Membri f'soċjetà fejn jipprevalu l-pluraliżmu, in-nondiskriminazzjoni, it-tolleranza, il-ġustizzja, is-solidarjetà u l-ugwaljanza bejn in-nisa u l-irġiel; kif ukoll l-Artikolu 3 tiegħu, skont liema l-Unjoni għandha tiġġieled kontra l-esklużjoni soċjali u d-diskriminazzjoni, u għandha tippromwovi, fost l-oħrajn, il-ġustizzja u l-protezzjoni soċjali;

| 2. | l-Artikolu 19 tat-Trattat dwar il-Funzjonament tal-Unjoni Ewropea, skont liema l-Kunsill, wara li jikseb il-kunsens tal-Parlament Ewropew, jista' jieħu azzjoni adatta biex jiġġieled kontra d-diskriminazzjoni, inkluża d-diskriminazzjoni bbażata fuq id-diżabbiltà; |
| --- | --- |

2.

l-Artikolu 19 tat-Trattat dwar il-Funzjonament tal-Unjoni Ewropea, skont liema l-Kunsill, wara li jikseb il-kunsens tal-Parlament Ewropew, jista' jieħu azzjoni adatta biex jiġġieled kontra d-diskriminazzjoni, inkluża d-diskriminazzjoni bbażata fuq id-diżabbiltà;

| 3. | l-Artikolu 10 tat-Trattat dwar il-Funzjonament tal-Unjoni Ewropea, skont liema, fid-definizzjoni u fl-implimentazzjoni tal-linji ta’ politika u l-azzjonijiet tagħha, l-Unjoni għandha tfittex li tiġġieled kontra d-diskriminazzjoni, inkluża d-diskriminazzjoni bbażata fuq id-diżabbiltà; |
| --- | --- |

3.

l-Artikolu 10 tat-Trattat dwar il-Funzjonament tal-Unjoni Ewropea, skont liema, fid-definizzjoni u fl-implimentazzjoni tal-linji ta’ politika u l-azzjonijiet tagħha, l-Unjoni għandha tfittex li tiġġieled kontra d-diskriminazzjoni, inkluża d-diskriminazzjoni bbażata fuq id-diżabbiltà;

| 4. | il-Karta tad-Drittijiet Fundamentali tal-Unjoni Ewropea (1), li tafferma mill-ġdid id-dritt għan-nondiskriminazzjoni, u l-prinċipju tal-integrazzjoni tal-persuni b'diżabbiltajiet; |
| --- | --- |

4.

il-Karta tad-Drittijiet Fundamentali tal-Unjoni Ewropea (1), li tafferma mill-ġdid id-dritt għan-nondiskriminazzjoni, u l-prinċipju tal-integrazzjoni tal-persuni b'diżabbiltajiet;

| 5. | il-Konvenzjoni tan-Nazzjonijiet Uniti dwar id-Drittijiet tal-Persuni b'Diżabbiltajiet (2) (il-“Konvenzjoni tan-NU”) u l-Protokoll Fakultattiv tagħha, adottati fit-13 ta’ Diċembru 2006 mill-Assemblea Ġenerali tan-Nazzjonijiet Uniti; |
| --- | --- |

5.

il-Konvenzjoni tan-Nazzjonijiet Uniti dwar id-Drittijiet tal-Persuni b'Diżabbiltajiet (2) (il-“Konvenzjoni tan-NU”) u l-Protokoll Fakultattiv tagħha, adottati fit-13 ta’ Diċembru 2006 mill-Assemblea Ġenerali tan-Nazzjonijiet Uniti;

| 6. | id-Deċiżjoni tal-Kunsill tas-26 ta’ Novembru 2009 dwar il-konklużjoni, mill-Komunità Ewropea, tal-Konvenzjoni tan-Nazzjonijiet Uniti dwar id-Drittijiet tal-Persuni b'Diżabbiltajiet (3), inkluż l-appendiċi għall-Anness li telenka l-Atti Komunitarji li jirreferu għal materji rregolati mill-Konvenzjoni. Din l-Appendiċi tinkludi atti rigward l-aċċessibbiltà; atti fil-qasam tal-għajxien indipendenti u l-inklużjoni soċjali, ix-xogħol u l-impjiegi; atti fil-qasam tal-mobbiltà personali; atti rigward l-aċċess għall-informazzjoni; atti rigward l-istatistika u l-ġbir ta’ data; u atti fil-qasam tal-kooperazzjoni internazzjonali; |
| --- | --- |

6.

id-Deċiżjoni tal-Kunsill tas-26 ta’ Novembru 2009 dwar il-konklużjoni, mill-Komunità Ewropea, tal-Konvenzjoni tan-Nazzjonijiet Uniti dwar id-Drittijiet tal-Persuni b'Diżabbiltajiet (3), inkluż l-appendiċi għall-Anness li telenka l-Atti Komunitarji li jirreferu għal materji rregolati mill-Konvenzjoni. Din l-Appendiċi tinkludi atti rigward l-aċċessibbiltà; atti fil-qasam tal-għajxien indipendenti u l-inklużjoni soċjali, ix-xogħol u l-impjiegi; atti fil-qasam tal-mobbiltà personali; atti rigward l-aċċess għall-informazzjoni; atti rigward l-istatistika u l-ġbir ta’ data; u atti fil-qasam tal-kooperazzjoni internazzjonali;

| 7. | l-Opinjoni tal-Kumitat Ekonomiku u Soċjali Ewropew tas-17 ta’ Marzu 2010 (4) dwar “Persuni b'diżabbiltajiet: impjieg u aċċessibbiltà fi stadji”, skont liema hu meħtieġ li jsir progress fil-leġiżlazzjoni Ewropea, sabiex jiġu implimentati linji ta’ politika u sabiex isir disponibbli finanzjament adatt għal persuni b'diżabbiltajiet permezz tal-adozzjoni ta’ strumenti ġodda; |
| --- | --- |

7.

l-Opinjoni tal-Kumitat Ekonomiku u Soċjali Ewropew tas-17 ta’ Marzu 2010 (4) dwar “Persuni b'diżabbiltajiet: impjieg u aċċessibbiltà fi stadji”, skont liema hu meħtieġ li jsir progress fil-leġiżlazzjoni Ewropea, sabiex jiġu implimentati linji ta’ politika u sabiex isir disponibbli finanzjament adatt għal persuni b'diżabbiltajiet permezz tal-adozzjoni ta’ strumenti ġodda;

| 8. | ir-Riżoluzzjoni tal-Kunsill dwar Qafas Ewropew ġdid dwar id-Diżabbiltà (5) u r-Riżoluzzjoni tal-Kunsill dwar is-sitwazzjoni tal-persuni b'diżabbiltajiet fl-Unjoni Ewropea (6); |
| --- | --- |

8.

ir-Riżoluzzjoni tal-Kunsill dwar Qafas Ewropew ġdid dwar id-Diżabbiltà (5) u r-Riżoluzzjoni tal-Kunsill dwar is-sitwazzjoni tal-persuni b'diżabbiltajiet fl-Unjoni Ewropea (6);

| 9. | it-tliet laqgħat informali tal-Ministri responsabbli għal-linji ta’ politika dwar id-diżabbiltà, li saru taħt il-Presidenza Ġermaniża fil-11 ta’ Ġunju 2007, taħt il-Presidenza Slovena fit-22 ta’ Mejju 2008 u taħt il-Presidenza Spanjola fid-19 ta’ Mejju 2010, fejn il-Ministri ffokaw fuq l-implimentazzjoni tal-Konvenzjoni tan-NU u fuq l-inklużjoni tagħha fost il-prijoritajiet tal-Pjan ta’ Azzjoni Ewropew dwar id-Diżabbiltà u fejn huma rrikonoxxew l-importanza tal-kooperazzjoni bejn l-Istati Membri u l-Unjoni Ewropea sabiex jissaħħaħ l-approċċ għad-diżabbiltà bbażat fuq id-drittijiet tal-bniedem; |
| --- | --- |

9.

it-tliet laqgħat informali tal-Ministri responsabbli għal-linji ta’ politika dwar id-diżabbiltà, li saru taħt il-Presidenza Ġermaniża fil-11 ta’ Ġunju 2007, taħt il-Presidenza Slovena fit-22 ta’ Mejju 2008 u taħt il-Presidenza Spanjola fid-19 ta’ Mejju 2010, fejn il-Ministri ffokaw fuq l-implimentazzjoni tal-Konvenzjoni tan-NU u fuq l-inklużjoni tagħha fost il-prijoritajiet tal-Pjan ta’ Azzjoni Ewropew dwar id-Diżabbiltà u fejn huma rrikonoxxew l-importanza tal-kooperazzjoni bejn l-Istati Membri u l-Unjoni Ewropea sabiex jissaħħaħ l-approċċ għad-diżabbiltà bbażat fuq id-drittijiet tal-bniedem;

| 10. | il-Konferenza ta’ Livell Għoli dwar l-Isfidi l-Ġodda fl-Istrateġija Ewropea dwar id-Diżabbiltà 2010-2020 organizzata fid-19-20 ta’ April 2011 f'Budapest, li ffukat fuq ir-rabta bejn l-Istrateġija Ewropea dwar id-Diżabbiltà u l-Istrateġija Ewropa 2020 fl-oqsma tal-impjiegi, l-edukazzjoni u l-ġlieda kontra l-faqar u fuq l-istrateġiji għall-implimentazzjoni tal-Konvenzjoni tan-NU. |
| --- | --- |

10.

il-Konferenza ta’ Livell Għoli dwar l-Isfidi l-Ġodda fl-Istrateġija Ewropea dwar id-Diżabbiltà 2010-2020 organizzata fid-19-20 ta’ April 2011 f'Budapest, li ffukat fuq ir-rabta bejn l-Istrateġija Ewropea dwar id-Diżabbiltà u l-Istrateġija Ewropa 2020 fl-oqsma tal-impjiegi, l-edukazzjoni u l-ġlieda kontra l-faqar u fuq l-istrateġiji għall-implimentazzjoni tal-Konvenzjoni tan-NU.

FILWAQT LI JILQGĦU B'SODISFAZZJON:

| 11. | l-impenji u l-progress magħmul mill-Istat Membri u l-Unjoni Ewropea lejn ir-ratifika, il-konferma formali u l-implimentazzjoni sħiħa tal-Konvenzjoni tan-NU; |
| --- | --- |

11.

l-impenji u l-progress magħmul mill-Istat Membri u l-Unjoni Ewropea lejn ir-ratifika, il-konferma formali u l-implimentazzjoni sħiħa tal-Konvenzjoni tan-NU;

| 12. | id-dħul fis-seħħ tal-Konvenzjoni tan-NU fir-rigward tal-Unjoni Ewropea fit-23 ta’ Jannar 2011; |
| --- | --- |

12.

id-dħul fis-seħħ tal-Konvenzjoni tan-NU fir-rigward tal-Unjoni Ewropea fit-23 ta’ Jannar 2011;

| 13. | ir-rikonoxximent, fil-Komunikazzjoni tal-Kummissjoni dwar l-Istrateġija Ewropa 2020 (7), ta’ kwistjonijiet ta’ diżabbiltà bħala prijorità Ewropea u nazzjonali fil-qasam prinċipali tal-ġlieda kontra l-faqar, kif ukoll l-inklużjoni, f'diversi inizjattivi ewlenin tal-Ewropa 2020 bħall-Pjattaforma Ewropea kontra l-Faqar u l-Esklużjoni Soċjali, iż-Żgħażagħ f'Moviment, l-Aġenda Diġitali, l-Unjoni għall-Innovazzjoni u l-Aġenda għal Ħiliet u Impjiegi Ġodda, ta’ azzjonijiet issuġġeriti biex tittejjeb is-sitwazzjoni ta’ persuni b'diżabbiltajiet. |
| --- | --- |

13.

ir-rikonoxximent, fil-Komunikazzjoni tal-Kummissjoni dwar l-Istrateġija Ewropa 2020 (7), ta’ kwistjonijiet ta’ diżabbiltà bħala prijorità Ewropea u nazzjonali fil-qasam prinċipali tal-ġlieda kontra l-faqar, kif ukoll l-inklużjoni, f'diversi inizjattivi ewlenin tal-Ewropa 2020 bħall-Pjattaforma Ewropea kontra l-Faqar u l-Esklużjoni Soċjali, iż-Żgħażagħ f'Moviment, l-Aġenda Diġitali, l-Unjoni għall-Innovazzjoni u l-Aġenda għal Ħiliet u Impjiegi Ġodda, ta’ azzjonijiet issuġġeriti biex tittejjeb is-sitwazzjoni ta’ persuni b'diżabbiltajiet.

| 14. | JILQGĦU B'SODISFAZZJON l-adozzjoni mill-Kummissjoni Ewropea tal-Istrateġija Ewropea tagħha tad-Diżabbiltà 2010-2020 (8) u JIEĦDU NOTA TAD-Dokumenti ta’ Ħidma tal-Persunal akkumpanjanti, filwaqt li jistennew b'interess li ssir kooperazzjoni dwar il-lista ta’ azzjonijiet li tikkostitwixxi pjan inizjali għall-implimentazzjoni tal-Istrateġija.
  L-Istrateġija tipprovdi qafas għal azzjoni fil-livell Ewropew, kif ukoll azzjonijiet issuġġeriti fil-livell nazzjonali, biex jiġu indirizzati diversi sitwazzjonijiet li jiffaċċjaw in-nisa, l-irġiel u t-tfal b'diżabbiltajiet. L-għan ġenerali tagħha hu li tagħti s-setgħa lil persuni b'diżabbiltajiet biex ikunu jistgħu jgawdu mid-drittijiet kompleti tagħhom u jipparteċipaw bis-sħiħ fis-soċjetà u fl-ekonomija Ewropea. B'mod partikolari, il-miżuri fil-qasam tas-Suq Uniku, speċjalment it-tisħiħ tad-dimensjoni soċjali u ekonomika tiegħu, jista' jkollhom il-potenzjal li jkunu ta’ benefiċċju għal persuni b'diżabbiltajiet, inklużi persuni f'riskju ta’ diversi tipi ta’ diskriminazzjoni. L-Istrateġija tidentifika tmien oqsma ewlenin għall-azzjoni: l-aċċessibbiltà, il-parteċipazzjoni, l-ugwaljanza, l-impjiegi, l-edukazzjoni u t-taħriġ, il-protezzjoni soċjali, is-saħħa, u l-azzjoni esterna. Hija tissuġġerixxi wkoll għadd ta’ strumenti ġenerali u għodod ta’ implimentazzjoni; |
| --- | --- |

14.

JILQGĦU B'SODISFAZZJON l-adozzjoni mill-Kummissjoni Ewropea tal-Istrateġija Ewropea tagħha tad-Diżabbiltà 2010-2020 (8) u JIEĦDU NOTA TAD-Dokumenti ta’ Ħidma tal-Persunal akkumpanjanti, filwaqt li jistennew b'interess li ssir kooperazzjoni dwar il-lista ta’ azzjonijiet li tikkostitwixxi pjan inizjali għall-implimentazzjoni tal-Istrateġija.

L-Istrateġija tipprovdi qafas għal azzjoni fil-livell Ewropew, kif ukoll azzjonijiet issuġġeriti fil-livell nazzjonali, biex jiġu indirizzati diversi sitwazzjonijiet li jiffaċċjaw in-nisa, l-irġiel u t-tfal b'diżabbiltajiet. L-għan ġenerali tagħha hu li tagħti s-setgħa lil persuni b'diżabbiltajiet biex ikunu jistgħu jgawdu mid-drittijiet kompleti tagħhom u jipparteċipaw bis-sħiħ fis-soċjetà u fl-ekonomija Ewropea. B'mod partikolari, il-miżuri fil-qasam tas-Suq Uniku, speċjalment it-tisħiħ tad-dimensjoni soċjali u ekonomika tiegħu, jista' jkollhom il-potenzjal li jkunu ta’ benefiċċju għal persuni b'diżabbiltajiet, inklużi persuni f'riskju ta’ diversi tipi ta’ diskriminazzjoni. L-Istrateġija tidentifika tmien oqsma ewlenin għall-azzjoni: l-aċċessibbiltà, il-parteċipazzjoni, l-ugwaljanza, l-impjiegi, l-edukazzjoni u t-taħriġ, il-protezzjoni soċjali, is-saħħa, u l-azzjoni esterna. Hija tissuġġerixxi wkoll għadd ta’ strumenti ġenerali u għodod ta’ implimentazzjoni;

| 15. | JISTIEDNU LILL-ISTATI MEMBRI U LILL-KUMMISSJONI, f'konformità mal-kompetenzi rispettivi tagħhom, u f'konformità mal-prinċipji ta’ sussidjarjetà, proporzjonalità u regolazzjoni aħjar, biex ifittxu aktar progress fit-tmien oqsma għall-azzjoni msemmija hawn fuq billi jieħdu l-passi meħtieġa u adegwati, inklużi dawn li ġejjin:






  a) | Politika ġenerali






  i) | jippromwovu r-ratifika u l-applikazzjoni tal-Konvenzjoni tan-NU biex irawmu bidliet pożittivi fl-attitudnijiet lejn persuni b'diżabbiltajiet, u jadattaw il-leġiżlazzjoni tal-UE u dik nazzjonali, fejn meħtieġ, fl-implimentazzjoni tal-Konvenzjoni; |
| --- | --- | --- | --- |

15.

JISTIEDNU LILL-ISTATI MEMBRI U LILL-KUMMISSJONI, f'konformità mal-kompetenzi rispettivi tagħhom, u f'konformità mal-prinċipji ta’ sussidjarjetà, proporzjonalità u regolazzjoni aħjar, biex ifittxu aktar progress fit-tmien oqsma għall-azzjoni msemmija hawn fuq billi jieħdu l-passi meħtieġa u adegwati, inklużi dawn li ġejjin:

a)

Politika ġenerali

i)

jippromwovu r-ratifika u l-applikazzjoni tal-Konvenzjoni tan-NU biex irawmu bidliet pożittivi fl-attitudnijiet lejn persuni b'diżabbiltajiet, u jadattaw il-leġiżlazzjoni tal-UE u dik nazzjonali, fejn meħtieġ, fl-implimentazzjoni tal-Konvenzjoni;

| ii) | fejn adatt u safejn meħtieġ, isaħħu l-isforzi biex jiġbru perjodikament l-istatistika fil-livell tal-UE dwar is-sitwazzjoni ta’ persuni b'diżabbiltajiet; |
| --- | --- |

ii)

fejn adatt u safejn meħtieġ, isaħħu l-isforzi biex jiġbru perjodikament l-istatistika fil-livell tal-UE dwar is-sitwazzjoni ta’ persuni b'diżabbiltajiet;

| iii) | jagħmlu użu adatt mill-programmi finanzjarji u l-finanzjament eżistenti tal-UE għall-implimentazzjoni tal-proposti għall-azzjoni, mingħajr preġudizzju għan-negozjati dwar il-qafas finanzjarju futur; |
| --- | --- |

iii)

jagħmlu użu adatt mill-programmi finanzjarji u l-finanzjament eżistenti tal-UE għall-implimentazzjoni tal-proposti għall-azzjoni, mingħajr preġudizzju għan-negozjati dwar il-qafas finanzjarju futur;

| iv) | iqisu l-kwistjonijiet ta’ diżabbiltà meta jfasslu l-Programmi Nazzjonali ta’ Riforma u b'mod aktar ġenerali jippromwovu l-integrazzjoni tad-diżabbiltà fi ħdan l-Istrateġija Ewropa 2020. |
| --- | --- |

iv)

iqisu l-kwistjonijiet ta’ diżabbiltà meta jfasslu l-Programmi Nazzjonali ta’ Riforma u b'mod aktar ġenerali jippromwovu l-integrazzjoni tad-diżabbiltà fi ħdan l-Istrateġija Ewropa 2020.

| b) | Aċċessibbiltà






  i) | jappoġġaw sforzi adatti biex itejbu l-aċċessibbiltà għal oġġetti u servizzi, speċjalment l-ambjent mibni, it-trasport u l-informazzjoni u l-komunikazzjoni, inklużi t-teknoloġiji u s-servizzi fl-oqsma rilevanti kollha, billi jikkunsidraw jistimulaw is-suq permezz tal-akkwist pubbliku u billi jqisu l-ħtieġa possibbli li jiżviluppaw rekwiżiti koerenti bbażati fuq l-istandards Ewropej; |
| --- | --- | --- |

b)

Aċċessibbiltà

i)

jappoġġaw sforzi adatti biex itejbu l-aċċessibbiltà għal oġġetti u servizzi, speċjalment l-ambjent mibni, it-trasport u l-informazzjoni u l-komunikazzjoni, inklużi t-teknoloġiji u s-servizzi fl-oqsma rilevanti kollha, billi jikkunsidraw jistimulaw is-suq permezz tal-akkwist pubbliku u billi jqisu l-ħtieġa possibbli li jiżviluppaw rekwiżiti koerenti bbażati fuq l-istandards Ewropej;

| ii) | jinkoraġġixxu l-inkorporazzjoni tal-aċċessibbiltà u d-disinn universali fil-kurrikula edukattivi u t-taħriġ għall-professjonijiet u l-impjiegi rilevanti kollha, b'mod partikolari fl-oqsma tal-inġinerija u l-arkitettura. |
| --- | --- |

ii)

jinkoraġġixxu l-inkorporazzjoni tal-aċċessibbiltà u d-disinn universali fil-kurrikula edukattivi u t-taħriġ għall-professjonijiet u l-impjiegi rilevanti kollha, b'mod partikolari fl-oqsma tal-inġinerija u l-arkitettura.

| c) | Parteċipazzjoni






  i) | jippromwovu l-indipendenza ta’ persuni b'diżabbiltajiet u l-inklużjoni tagħhom fil-komunità, b'mod partikolari billi jiżviluppaw firxa ta’ servizzi ta’ appoġġ fid-djar, residenzjali jew oħrajn għall-komunità li kapaċi jwieġbu għall-ħtiġijiet tagħhom u f'konformità mal-opportunità li jagħżlu, fuq bażi ugwali ma’ oħrajn; |
| --- | --- | --- |

c)

Parteċipazzjoni

i)

jippromwovu l-indipendenza ta’ persuni b'diżabbiltajiet u l-inklużjoni tagħhom fil-komunità, b'mod partikolari billi jiżviluppaw firxa ta’ servizzi ta’ appoġġ fid-djar, residenzjali jew oħrajn għall-komunità li kapaċi jwieġbu għall-ħtiġijiet tagħhom u f'konformità mal-opportunità li jagħżlu, fuq bażi ugwali ma’ oħrajn;

| ii) | jiżguraw aċċess ugwali għall-parteċipazzjoni politika inklużi l-elezzjonijiet Ewropej; |
| --- | --- |

ii)

jiżguraw aċċess ugwali għall-parteċipazzjoni politika inklużi l-elezzjonijiet Ewropej;

| iii) | jippromwovu l-komunikazzjoni u l-informazzjoni, inkluż f'formati aċċessibbli, sabiex iqajmu kuxjenza u jtejbu l-parteċipazzjoni u l-inklużjoni soċjali ta’ persuni b'diżabbiltajiet. |
| --- | --- |

iii)

jippromwovu l-komunikazzjoni u l-informazzjoni, inkluż f'formati aċċessibbli, sabiex iqajmu kuxjenza u jtejbu l-parteċipazzjoni u l-inklużjoni soċjali ta’ persuni b'diżabbiltajiet.

| d) | Ugwaljanza






  i) | jippromwovu u jipproteġu d-dinjità ta’ persuni b'diżabbiltajiet, ikomplu jiġġieldu d-diskriminazzjoni kontra persuni b'diżabbiltajiet u biex jeżaminaw mill-ġdid il-qafas legali eżistenti dwar il-protezzjoni kontra d-diskriminazzjoni għal raġunijiet ta’ diżabbiltà, fejn adatt, kemm fil-livell nazzjonali kif ukoll f'dak Ewropew; |
| --- | --- | --- |

d)

Ugwaljanza

i)

jippromwovu u jipproteġu d-dinjità ta’ persuni b'diżabbiltajiet, ikomplu jiġġieldu d-diskriminazzjoni kontra persuni b'diżabbiltajiet u biex jeżaminaw mill-ġdid il-qafas legali eżistenti dwar il-protezzjoni kontra d-diskriminazzjoni għal raġunijiet ta’ diżabbiltà, fejn adatt, kemm fil-livell nazzjonali kif ukoll f'dak Ewropew;

| ii) | jippromwovu l-iskambju ta’ prattiki tajbin fil-Grupp ta’ Livell Għoli dwar id-Diżabbiltà u, f'dan il-kuntest, jiffokaw b'mod partikolari fuq l-esperjenza rigward l-implimentazzjoni tal-Konvenzjoni tan-NU fil-livell tal-Unjoni u tal-Istati Membri. |
| --- | --- |

ii)

jippromwovu l-iskambju ta’ prattiki tajbin fil-Grupp ta’ Livell Għoli dwar id-Diżabbiltà u, f'dan il-kuntest, jiffokaw b'mod partikolari fuq l-esperjenza rigward l-implimentazzjoni tal-Konvenzjoni tan-NU fil-livell tal-Unjoni u tal-Istati Membri.

| e) | Impjiegi






  i) | jippromwovu l-kisba ta’ għarfien u ħiliet trasferibbli minn persuni b'diżabbiltajiet, f'tentattiv li jiffaċilitaw l-integrazzjoni u l-progress tagħhom fis-suq tax-xogħol miftuħ; |
| --- | --- | --- |

e)

Impjiegi

i)

jippromwovu l-kisba ta’ għarfien u ħiliet trasferibbli minn persuni b'diżabbiltajiet, f'tentattiv li jiffaċilitaw l-integrazzjoni u l-progress tagħhom fis-suq tax-xogħol miftuħ;

| ii) | jippromwovu l-impjieg ta’ persuni b'diżabbiltajiet billi jużaw dispożizzjonijiet soċjali eżistenti fl-akkwist pubbliku kif ukoll l-għajnuna mill-istat f'konformità mar-regoli applikabbli; |
| --- | --- |

ii)

jippromwovu l-impjieg ta’ persuni b'diżabbiltajiet billi jużaw dispożizzjonijiet soċjali eżistenti fl-akkwist pubbliku kif ukoll l-għajnuna mill-istat f'konformità mar-regoli applikabbli;

| iii) | jappoġġaw ir-riċerka dwar u l-promozzjoni tal-użu ta’ teknoloġiji ta’ assistenza, bil-ħsieb li jippromwovu l-impjieg ta’ persuni b'diżabbiltajiet; |
| --- | --- |

iii)

jappoġġaw ir-riċerka dwar u l-promozzjoni tal-użu ta’ teknoloġiji ta’ assistenza, bil-ħsieb li jippromwovu l-impjieg ta’ persuni b'diżabbiltajiet;

| iv) | jimmiraw li jżidu l-opportunitajiet ta’ impjieg ta’ persuni b'diżabbiltajiet inklużi persuni b'kapaċità imnaqqsa ta’ ħidma u jiżviluppaw kooperazzjoni fil-kuntest tas-suq tax-xogħol, inklużi, pereżempju, impjiegi appoġġati u, fejn meħtieġ, protetti, u fil-kuntest tas-sistemi ta’ protezzjoni soċjali u edukattivi. |
| --- | --- |

iv)

jimmiraw li jżidu l-opportunitajiet ta’ impjieg ta’ persuni b'diżabbiltajiet inklużi persuni b'kapaċità imnaqqsa ta’ ħidma u jiżviluppaw kooperazzjoni fil-kuntest tas-suq tax-xogħol, inklużi, pereżempju, impjiegi appoġġati u, fejn meħtieġ, protetti, u fil-kuntest tas-sistemi ta’ protezzjoni soċjali u edukattivi.

| f) | Edukazzjoni u taħriġ






  i) | jappoġġaw l-inizjattivi rilevanti li għandhom l-għan li jiżguraw li l-persuni b'diżabbiltajiet ikollhom aċċess għal edukazzjoni u taħriġ ta’ kwalità fuq bażi ugwali ma’ oħrajn, sabiex jiżdiedu l-għarfien, il-ħiliet u l-kwalifiki tagħhom għall-promozzjoni tal-mobbiltà u l-kapaċità għall-impjieg tagħhom; |
| --- | --- | --- |

f)

Edukazzjoni u taħriġ

i)

jappoġġaw l-inizjattivi rilevanti li għandhom l-għan li jiżguraw li l-persuni b'diżabbiltajiet ikollhom aċċess għal edukazzjoni u taħriġ ta’ kwalità fuq bażi ugwali ma’ oħrajn, sabiex jiżdiedu l-għarfien, il-ħiliet u l-kwalifiki tagħhom għall-promozzjoni tal-mobbiltà u l-kapaċità għall-impjieg tagħhom;

| ii) | jippromwovu l-iskambju ta’ prattiki tajba, inklużi l-istudji komparattivi, fir-rigward tal-appoġġ u l-assistenza għal persuni b'diżabbiltajiet, bil-ħsieb li jtejbu l-aċċess tagħhom għas-sistema edukattiva fil-livelli kollha, inkluż, pereżempju, bl-użu ta’ teknoloġiji assistivi. |
| --- | --- |

ii)

jippromwovu l-iskambju ta’ prattiki tajba, inklużi l-istudji komparattivi, fir-rigward tal-appoġġ u l-assistenza għal persuni b'diżabbiltajiet, bil-ħsieb li jtejbu l-aċċess tagħhom għas-sistema edukattiva fil-livelli kollha, inkluż, pereżempju, bl-użu ta’ teknoloġiji assistivi.

| g) | Protezzjoni soċjali






  i) | jagħtu attenzjoni partikolari lill-ħtiġijiet ta’ persuni b'diżabbiltajiet fil-kuntest tal-qafas ta’ kwalità Ewropew volontarju għas-servizzi soċjali adottat mill-Kumitat tal-Protezzjoni Soċjali fis-6 ta’ Ottubru 2010; |
| --- | --- | --- |

g)

Protezzjoni soċjali

i)

jagħtu attenzjoni partikolari lill-ħtiġijiet ta’ persuni b'diżabbiltajiet fil-kuntest tal-qafas ta’ kwalità Ewropew volontarju għas-servizzi soċjali adottat mill-Kumitat tal-Protezzjoni Soċjali fis-6 ta’ Ottubru 2010;

| ii) | jiżguraw il-protezzjoni soċjali ta’ persuni b'diżabbiltajiet billi jiżviluppaw u/jew iżommu miżuri protettivi, b'kont meħud tas-sitwazzjoni ekonomika ġenerali u l-effett tagħha fuq persuni b'diżabbiltajiet. |
| --- | --- |

ii)

jiżguraw il-protezzjoni soċjali ta’ persuni b'diżabbiltajiet billi jiżviluppaw u/jew iżommu miżuri protettivi, b'kont meħud tas-sitwazzjoni ekonomika ġenerali u l-effett tagħha fuq persuni b'diżabbiltajiet.

| h) | Saħħa
  itejbu l-aċċess ugwali u effettiv għal kura tas-saħħa ta’ kwalità, inkluż bit-tneħħija tal-inugwaljanzi kif ukoll b'appoġġ għall-iskrining bikri tal-kondizzjoni tas-saħħa fil-prevenzjoni ta’ diżabbiltajiet, f'konformità mal-kompetenzi rispettivi tal-Istati Membri, u bil-forniment ta’ taħriġ rigward l-għarfien dwar id-diżabbiltà għall-professjonisti tas-saħħa u, fejn adatt, bl-iżvilupp ta’ servizzi tas-saħħa mfasslin speċifikament għal persuni b'diżabbiltajiet. |
| --- | --- |

h)

Saħħa

itejbu l-aċċess ugwali u effettiv għal kura tas-saħħa ta’ kwalità, inkluż bit-tneħħija tal-inugwaljanzi kif ukoll b'appoġġ għall-iskrining bikri tal-kondizzjoni tas-saħħa fil-prevenzjoni ta’ diżabbiltajiet, f'konformità mal-kompetenzi rispettivi tal-Istati Membri, u bil-forniment ta’ taħriġ rigward l-għarfien dwar id-diżabbiltà għall-professjonisti tas-saħħa u, fejn adatt, bl-iżvilupp ta’ servizzi tas-saħħa mfasslin speċifikament għal persuni b'diżabbiltajiet.

| i) | Azzjoni esterna
  jippromwovu d-drittijiet ta’ persuni b'diżabbiltajiet u jsaħħu l-viżibbiltà ta’ kwistjonijiet ta’ diżabbiltà bħala kwistjoni tad-drittijiet tal-bniedem f'azzjonijiet esterni, inkluż fit-tkabbir tal-UE, fi programmi tal-viċinat u ta’ żvilupp kif ukoll fl-għajnuna f'emerġenzi u dik umanitarja, u f'appoġġ għall-implimentazzjoni tal-Konvenzjoni tan-NU minn pajjiżi terzi. |
| --- | --- |

i)

Azzjoni esterna

jippromwovu d-drittijiet ta’ persuni b'diżabbiltajiet u jsaħħu l-viżibbiltà ta’ kwistjonijiet ta’ diżabbiltà bħala kwistjoni tad-drittijiet tal-bniedem f'azzjonijiet esterni, inkluż fit-tkabbir tal-UE, fi programmi tal-viċinat u ta’ żvilupp kif ukoll fl-għajnuna f'emerġenzi u dik umanitarja, u f'appoġġ għall-implimentazzjoni tal-Konvenzjoni tan-NU minn pajjiżi terzi.

| 16. | JISTIEDNU LILL-ISTATI MEMBRI BIEX:






  a) | jikkonsultaw mill-qrib ma’ persuni b'diżabbiltajiet u jinvolvuhom b'mod attiv, inkluż permezz tal-organizzazzjonijiet rappreżentattivi tagħhom, fl-iżvilupp u l-implimentazzjoni ta’ leġiżlazzjoni u linji ta’ politika, fl-implimentazzjoni tal-Konvenzjoni tan-NU, u biex |
| --- | --- | --- |

16.

JISTIEDNU LILL-ISTATI MEMBRI BIEX:

a)

jikkonsultaw mill-qrib ma’ persuni b'diżabbiltajiet u jinvolvuhom b'mod attiv, inkluż permezz tal-organizzazzjonijiet rappreżentattivi tagħhom, fl-iżvilupp u l-implimentazzjoni ta’ leġiżlazzjoni u linji ta’ politika, fl-implimentazzjoni tal-Konvenzjoni tan-NU, u biex

| b) | jinvolvu u jippermettu l-parteċipazzjoni sħiħa tas-soċjetà ċivili, b'mod partikolari l-persuni b'diżabbiltajiet u l-organizzazzjonijiet rappreżentattivi tagħhom, fil-proċess ta’ monitoraġġ. |
| --- | --- |

b)

jinvolvu u jippermettu l-parteċipazzjoni sħiħa tas-soċjetà ċivili, b'mod partikolari l-persuni b'diżabbiltajiet u l-organizzazzjonijiet rappreżentattivi tagħhom, fil-proċess ta’ monitoraġġ.

| 17. | JISTIEDNU LILL-KUMMISSJONI biex tappoġġa kwalunkwe miżura mill-Istati Membri bl-azzjonijiet li ġejjin: |
| --- | --- |

17.

JISTIEDNU LILL-KUMMISSJONI biex tappoġġa kwalunkwe miżura mill-Istati Membri bl-azzjonijiet li ġejjin:

| 18. | tagħti attenzjoni lill-ħtiġijiet ta’ persuni b'diżabbiltajiet permezz tal-integrazzjoni tal-perspettiva tad-diżabbiltà fil-kuntest tal-azzjonijiet kollha li jappoġġaw l-Istrateġija Ewropa 2020; |
| --- | --- |

18.

tagħti attenzjoni lill-ħtiġijiet ta’ persuni b'diżabbiltajiet permezz tal-integrazzjoni tal-perspettiva tad-diżabbiltà fil-kuntest tal-azzjonijiet kollha li jappoġġaw l-Istrateġija Ewropa 2020;

| 19. | tagħti attenzjoni lis-sitwazzjoni ta’ persuni b'diżabbiltajiet meta tissorvelja l-progress lejn il-kisba tal-miri ewlenin tal-Istrateġija Ewropa 2020; |
| --- | --- |

19.

tagħti attenzjoni lis-sitwazzjoni ta’ persuni b'diżabbiltajiet meta tissorvelja l-progress lejn il-kisba tal-miri ewlenin tal-Istrateġija Ewropa 2020;

| 20. | mingħajr preġudizzju għan-negozjati dwar il-qafas finanzjarju futur, tnaqqas l-esklużjoni soċjali u ttejjeb l-opportunitajiet ta’ impjieg u l-ħiliet, inkluż għal dawk l-aktar żvantaġġati, permezz ta’ appoġġ immirat mir-riżorsi Ewropej eżistenti, speċjalment billi tiżgura li n-nondiskriminazzjoni u l-aċċessibbiltà għal kulħadd, inklużi l-persuni b'diżabbiltajiet, jiġu applikati bħala prinċipji orizzontali fil-finanzjament Ewropew; |
| --- | --- |

20.

mingħajr preġudizzju għan-negozjati dwar il-qafas finanzjarju futur, tnaqqas l-esklużjoni soċjali u ttejjeb l-opportunitajiet ta’ impjieg u l-ħiliet, inkluż għal dawk l-aktar żvantaġġati, permezz ta’ appoġġ immirat mir-riżorsi Ewropej eżistenti, speċjalment billi tiżgura li n-nondiskriminazzjoni u l-aċċessibbiltà għal kulħadd, inklużi l-persuni b'diżabbiltajiet, jiġu applikati bħala prinċipji orizzontali fil-finanzjament Ewropew;

| 21. | teżamina mill-ġdid il-qafas eżistenti mmirat li jiżgura l-aċċessibbiltà għal persuni b'diżabbiltajiet u l-protezzjoni tagħhom kontra d-diskriminazzjoni; |
| --- | --- |

21.

teżamina mill-ġdid il-qafas eżistenti mmirat li jiżgura l-aċċessibbiltà għal persuni b'diżabbiltajiet u l-protezzjoni tagħhom kontra d-diskriminazzjoni;

| 22. | tippromwovi l-iskambju ta’ prattiki tajba fil-livell Ewropew, nazzjonali, reġjonali u lokali; |
| --- | --- |

22.

tippromwovi l-iskambju ta’ prattiki tajba fil-livell Ewropew, nazzjonali, reġjonali u lokali;

| 23. | tipproponi qafas ta’ governanza għall-monitoraġġ tal-implimentazzjoni mill-UE tal-Konvenzjoni tan-NU, f'konformità mal-Artikolu 33 tagħha, inkluż l-eżami mill-ġdid tal-kompiti u l-istatus tal-Grupp ta’ Livell Għoli dwar id-Diżabbiltà u, fejn adatt, jikkunsidra t-tisħiħ tiegħu, u l-ħatra jew it-tisħiħ ta’ mekkaniżmu indipendenti wieħed jew aktar, b'kont meħud tal-istituzzjonijiet, il-korpi, l-uffiċċji jew l-aġenziji rilevanti kollha tal-Unjoni; |
| --- | --- |

23.

tipproponi qafas ta’ governanza għall-monitoraġġ tal-implimentazzjoni mill-UE tal-Konvenzjoni tan-NU, f'konformità mal-Artikolu 33 tagħha, inkluż l-eżami mill-ġdid tal-kompiti u l-istatus tal-Grupp ta’ Livell Għoli dwar id-Diżabbiltà u, fejn adatt, jikkunsidra t-tisħiħ tiegħu, u l-ħatra jew it-tisħiħ ta’ mekkaniżmu indipendenti wieħed jew aktar, b'kont meħud tal-istituzzjonijiet, il-korpi, l-uffiċċji jew l-aġenziji rilevanti kollha tal-Unjoni;

| 24. | tinvolvi lis-soċjetà ċivili, b'mod partikolari l-persuni b'diżabbiltajiet u l-organizzazzjonijiet rappreżentattivi tagħhom, fl-implimentazzjoni tal-Konvenzjoni fil-livell tal-UE, kif ukoll fl-attivitajiet meħtieġa ta’ monitoraġġ u rappurtar; |
| --- | --- |

24.

tinvolvi lis-soċjetà ċivili, b'mod partikolari l-persuni b'diżabbiltajiet u l-organizzazzjonijiet rappreżentattivi tagħhom, fl-implimentazzjoni tal-Konvenzjoni fil-livell tal-UE, kif ukoll fl-attivitajiet meħtieġa ta’ monitoraġġ u rappurtar;

| 25. | tissorvelja l-leġiżlazzjoni u l-linji ta’ politika rilevanti kollha tal-UE sabiex tiżgura konformità sħiħa mar-rekwiżiti tal-Konvenzjoni tan-NU fil-livell tal-UE. |
| --- | --- |

25.

tissorvelja l-leġiżlazzjoni u l-linji ta’ politika rilevanti kollha tal-UE sabiex tiżgura konformità sħiħa mar-rekwiżiti tal-Konvenzjoni tan-NU fil-livell tal-UE.

---

(1)  ĠU C 364, 18.12.2000, p. 1.

(2)  http://www.un.org/disabilities/convention/conventionfull.shtml

(3)  ĠU L 23, 27.1.2010, p. 35.

(4)  SOC/363. Dan id-dokument jinsab fir-reġistru pubbliku tal-Kumitat Ekonomiku u Soċjali Ewropew: http://www.eesc.europa.eu/?i=portal.en.register-of-documents

(5)  Dok. 10173/10. Dan id-dokument jinsab fir-reġistru pubbliku tal-Kunsill: http://www.consilium.europa.eu/documents/access-to-council-documents-public-register.aspx?lang=mt

(6)  ĠU C 75, 26.3.2008, p. 1.

(7)  Dok. 7110/10. Dan id-dokument jinsab fir-reġistru pubbliku tal-Kunsill: http://www.consilium.europa.eu/documents/access-to-council-documents-public-register.aspx?lang=mt

(8)  Dok. 16489/10 + ADD 1 + ADD 2. Dan id-dokument jinsab fir-reġistru pubbliku tal-Kunsill: http://www.consilium.europa.eu/documents/access-to-council-documents-public-register.aspx?lang=mt

---